මෙලෙස දඬුවම් නියම කෙරුණේ යාපනයේ පදිංචි ඉරාසතුරෙයි ජෙගන් හෙවත් පුලවන් සහ නල්ලාම් සිවලිංගම් හෙවත් සින්නතිලකන් යන එල්.ටී.ටී.ඊ. මිසයිල බලඝනයේ සාමාජිකයන් දෙදෙනෙකුටයි. 2000 වසරේ මාර්තු මස 30 වැනිදා හෝ ඊට ආසන්න දිනකදී පලාලි සිට රත්මලාන දක්වා පියාසර කරමින් තිබූ ඇන්ටනෝව් 32 ගුවන් යානයට මෙම මිසයිල ප්‍රහාරය එල්ල වූ අතර, එහිදී රුසියානු ගුවන් නියමුවා ඇතුළු ආරක්ෂක අංශ සාමාජිකයන් 37 දෙනෙකු ජීවිතක්ෂයට පත්වුණා.